《寄仇仁近白廷玉张仲实京口当涂江阴三学正兼》
元代·方回

同时纠正诸侯学，铛脚相邻总钜邦。
足可养廉三斛米，未妨温故一灯窗。
有人北面求宗旨，无事东流送大江。
向道紫阳山色好，何为不肯溯溪泷。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。